റീ എന്ട്രി വിസക്കാര് കൃത്യ സമയത്ത് തിരികയെത്തണം : സൗദി ജിദ്ദ : സൗദിയില്നിന്ന് റീ എന്ട്രി വീസയില് നാട്ടിലെത്തി കാലാവധി തീരുന്നതിനു മുന്പ് തിരിച്ചെത്താത്തവര്ക്ക് 3 വര്ഷം പ്രവേശന വിലക്ക് ഏര്പ്പെടുത്തുമെന്ന് അധികൃതര് അറിയിച്ചു. മറ്റു സ്പോണ്സറുടെ കീഴില് പുതിയ വിസയില് പോകുന്നതിനാണു വിലക്കെന്നും നിലവിലെ സ്പോണ്സറുടെ പുതിയ വിസയില് പോകാമെന്നും അധികൃതര് അറിയിച്ചു. റീ എന്ട്രി വീസ ഓണ്ലൈനില് പുതുക്കാം. കൊവിഡ് പശ്ചാത്തലത്തില് എല്ലാ വീസകളുടെയും കാലാവധി നവംബര് 30 വരെ നീട്ടിനല്കിയിരുന്നു. റീഎന്ട്രി വീസ, എക്സിറ്റ് വിസയാക്കി മാറ്റാന് സാധിക്കില്ലെന്നും അധികൃതര് പറഞ്ഞു. റീ എന്ട്രി വീസയില് എത്തുന്ന ആശ്രിത വിസക്കാര്ക്ക് ഇളവുണ്ട്.